ভেনিজুয়েলার কেন্দ্রীয় ব্যাংকের স্বর্ণ যাচ্ছে আমিরাত!
ভেনিজুয়েলার কেন্দ্রীয় ব্যাংকের ভল্ট থেকে ইউনাইটেড আরব আমিরাতে ১৫ টন স্বর্ণ বিক্রি করবে দেশটি। নগদ ইউরোর জন্য এ স্বর্ণ বিক্রি করা হচ্ছে। এমন পরিকল্পনা নিয়ে দেশটির এক ঊর্ধ্বতন কর্মকর্তা বলেন, ওপেক সদস্য থাকার জন্য এমন চেষ্টা। খবর ইয়েনি শাফাক।







দেশটির রিজার্ভ থেকে মুদ্রায় ফিরতে জানুয়ারির ২৬ তারিখে ৩ টন স্বর্ণ বিক্রি করা হয়েছে। সরকারি সূত্রমতে গত বছরের শেষের দিকে ৯০০ মিলিয়ন ডলারের অপরিশোধিত স্বর্ণ তুরস্কে বিক্রি করা হয়েছে।




এ ছাড়া পরিকল্পনার অংশ হিসেবে কারকাস থেকে ২৯ টন স্বর্ণ ফেব্রুয়ারিতে বিক্রি করা হবে। কেন্দ্রীয় ব্যাংকের তথ্যানুসারে নাম না প্রকাশ করার শর্তে একটি সূত্র জানায়, নভেম্বরে ভেনিজুয়েলার কেন্দ্রীয় ব্যাংকের ভল্ট ও ব্যাংক অব ইংল্যান্ডের মধ্যে ১৩২ টন স্বর্ণ রফতানি করা হয়েছিল। 
তেল রফতানি পতনের ফলে ভেনিজুয়েলার প্রেসিডেন্ট নিকোলাস মাদুরো মুদ্রাস্ফীতি কমাতে দেশটির রিজার্ভ থেকে স্বর্ণ বিক্রির উদ্যোগ নেন। মার্কিন যুক্তরাষ্ট্র দেশটির তেলের ওপর নিষেধাজ্ঞা জারি করায় ভেনিজুয়েলার অর্থনীতি পতনের দিকে যাচ্ছে। 

দক্ষিণ এশিয়ার দেশ ভেনিজুয়েলার সমাজতন্ত্রী সরকারের বিরুদ্ধে বিরোধীদলীয় নেতা জোয়ান গুইডোকে দেশটির প্রেসিডেন্ট হিসেবে স্বীকৃতি দিয়েছেন মার্কিন প্রেসিডেন্ট ডোনাল্ড ট্রাম্প।

এর আগে জোয়ান গুইডো বুধবার নিজেকে দেশটির অন্তর্বর্তীকালীন প্রেসিডেন্ট হিসেবে ঘোষণা করেছেন। এতে যুক্তরাষ্ট্র ছাড়াও বেশ কয়েকটি দক্ষিণ আমেরিকার দেশও তাকে সমর্থন জানিয়েছে।
ভেনিজুয়েলার রাষ্ট্রীয় তেল সংস্থার 'পিডিভিএসএ' ওপর নিষেধাজ্ঞা জারি করেছে ট্রাম্প প্রশাসন। সোমবার মার্কিন কর্তৃপক্ষ এ নিষেধাজ্ঞা জারি করে। 

নিষেধাজ্ঞার ঘোষণার কয়েক মিনিট আগে, হুয়ান গুয়াইদো বলেন, কংগ্রেস পিডিভিএসএ এবং এর মার্কিনভিত্তিক সহায়ক কোম্পানি সিটগোর পরিচালকদের নতুন বোর্ড ঘোষণা করবে।
গুয়াইদোকে যুক্তরাষ্ট্রসহ বেশির ভাগ পশ্চিমা দেশ সমর্থন দিয়েছে। তাদের মতে, মাদুরো নির্বাচনে কারচুপি করেছেন। মাদুরোর উচিত পদত্যাগ করে নতুন সুষ্ঠু নির্বাচনের ব্যবস্থা করা।

ভেনিজুয়েলার কেন্দ্রীয় ব্যাংকের ভল্ট থেকে ইউনাইটেড আরব আমিরাতে ১৫ টন স্বর্ণ বিক্রি করবে দেশটি। নগদ ইউরোর জন্য এ স্বর্ণ বিক্রি করা হচ্ছে। এমন পরিকল্পনা নিয়ে দেশটির এক ঊর্ধ্বতন কর্মকর্তা বলেন, ওপেক সদস্য থাকার জন্য এমন চেষ্টা। খবর ইয়েনি শাফাক।